טיילור הוקינס

אוליבר טיילור הוקינס (באנגלית: Oliver Taylor Hawkins;‏ 17 בפברואר 1972 – 25 במרץ 2022) היה מוזיקאי אמריקאי, מתופף להקת הפו פייטרס. הוקינס נולד בפורט וורת' שבטקסס. הוא בילה את רוב שנות נעוריו בקליפורניה. המתופפים אשר השפיעו עליו הם פיל קולינס, רוג'ר טיילור מלהקת קווין, סטיוארט קופלנד מהפוליס וסטיבן פרקינס מג'יינז אדיקשן. הוקינס החל את הקריירה שלו בלהקה מקומית, סילביה, ולאחר מכן שימש המתופף בסיבוב ההופעות של הזמרת אלאניס מוריסט במשך שנתיים. בשנת 1996 נוצרה מריבה בין המתופף ויליאם גולדסמית' לסולן הלהקה דייב גרוהל, ובעקבות זאת פרש גולדסמית' מהלהקה. גרוהל יצר קשר עם הוקינס כדי שימליץ לו על מתופף חדש. להפתעתו של גרוהל נידב הוקינס את עצמו כמתופף ללהקה. הוא נבחן ללהקה ולבסוף התקבל. הוקינס ביצע את השיר "Cold Day in the Sun" מתוך האלבום "In Your Honor" ואת השיר "Sunday Rain" מתוך האלבום "Concrete and Gold". כמו־כן שר גרסת כיסוי לשיר "Shadow Dancing" של אנדי גיב בדי ג'יז, כינויה של פו פייטרס באלבום מיוחד שהוציאה לכבוד יום חנויות התקליטים. ב־2004 הקים הוקינס את פרויקט הצדדי "Taylor Hawkins & The Coattail Riders", שבו היה פעיל כזמר וכמתופף. להקה אחרת שלו נקראה "The Birds of Satan". ב־2007 תופף באלבום "Good Apollo, I'm Burning Star IV, Volume Two: No World for Tomorrow" של להקת Coheed and Cambria. ב־25 במרץ 2022 נמצא הוקינס מת בחדר בבית מלון בבוגוטה שבו שהתה הלהקה במהלך סיבוב הופעות. בנתיחה לאחר המוות נמצאו בגופו עשרה סוגים שונים של סמים, בין השאר הרואין, נוגדי דיכאון, סמי הרגעה ומריחואנה. לזכרו, ערכה הלהקה בשיתוף משפחתו שני מופעי מחווה גדולים, ב-3 בספטמבר 2022 באצטדיון וומבלי בלונדון, וב-27 בספטמבר באותה שנה בפורום קיה בלוס אנג'לס. במופעים אלו השתתפו מתופפים ומוזיקאים מפורסמים רבים, ביניהם בריאן מיי, רוג'ר טיילור, פול מקארתני, לארס אולריך, אלאניס מוריסט, מיילי סיירוס. ועוד. גם בנו של הוקינס, שיין, מתופף בעצמו, ניגן עם הלהקה שיר לזכרו של אביו. הוקינס ואשתו אליסון התחתנו ב־2005. לזוג נולדו שלושה ילדים, והמשפחה התגוררה בקליפורניה. מדיה וקבצים בנושא טיילור הוקינס בוויקישיתוף אתר האינטרנט הרשמי של טיילור הוקינס אתר האינטרנט הרשמי של הפו פייטרס טיילור הוקינס, ברשת החברתית פייסבוק טיילור הוקינס, ברשת החברתית אקס (טוויטר) טיילור הוקינס, ברשת החברתית אינסטגרם טיילור הוקינס, במסד הנתונים הקולנועיים IMDb (באנגלית) טיילור הוקינס, באתר Rotten Tomatoes (באנגלית) טיילור הוקינס, באתר אפל מיוזיק (באנגלית) טיילור הוקינס, באתר ספוטיפיי טיילור הוקינס, באתר סאונדקלאוד (באנגלית) טיילור הוקינס, באתר AllMusic (באנגלית) טיילור הוקינס, באתר MusicBrainz (באנגלית) טיילור הוקינס, אמן באתר Encyclopedia Metallum (באנגלית) טיילור הוקינס, באתר דיזר טיילור הוקינס, באתר Discogs (באנגלית) טיילור הוקינס, באתר Songkick (באנגלית) טיילור הוקינס, באתר SecondHandSongs טיילור הוקינס, באתר בילבורד (באנגלית) טיילור הוקינס, באתר טיידל (באנגלית) Andrew Dalton, "Foo Fighters drummer Taylor Hawkins dead at 50", אסושיאייטד פרס, ‏26 במרץ 2022 Cassie Walker, "Taylor Hawkins Takes The Lead On Dee Gees New Release", Triple M, ‏30 ביולי 2021 Alisson Hussey, "Foo Fighters’ Taylor Hawkins Has Died", Pitchfork, ‏26 במרץ 2022 @foofighters (25 במרץ 2022). "The Foo Fighters family is devastated by the tragic and untimely loss of our beloved Taylor Hawkins. His musical spirit and infectious laughter will live on with all of us forever. Our hearts go out to his wife, children and family, and we ask that their privacy be treated with the utmost respect in this unimaginably difficult time" (Tweet) – via Twitter. {{cite web}}: (עזרה) "Taylor Hawkins, Foo"."Foo Fighters Drummer Taylor Hawkins Dead at 50". Rolling Stone. נבדק ב-2022-03-26. AP, טיילור הוקינס, מתופף להקת "פו פייטרס", מת בגיל 50, באתר הארץ, 26 במרץ 2022 מתופף "פו פייטרס" האגדי טיילור הוקינס נפטר בגיל 50, באתר חדשות 13, 26 במרץ 2022 "עשרה סוגי סמים נמצאו בגופתו של טיילור הוקינס", באתר ynet, 27 במרץ 2022